ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

· pentru modificarea Hotărârii Consiliului Local nr.11 din 26.01.2022 privind utilizarea excedentului anual al bugetului oraşului Boldeşti-Scăeni


Având în vedere :

- referatul de aprobare înregistrat sub nr. 2502/10.02.2022, prin care primarul oraşului Boldeşti-Scăeni propune modificarea Hotărârii Consiliului Local nr.11 din 26.01.2022 privind utilizarea excedentului anual al bugetului oraşului Boldeşti-Scăeni;

- raportul de specialitate al compartimentului de resort, înregistrat sub nr. 2504/10.02.2022;


- Hotărârea Consiliului Local nr. 11 din 26.01.2022 privind utilizarea excedentului anual al bugetului oraşului Boldeşti-Scăeni;
- Legea nr. 273/2006 privind finanţele publice locale, cu modificările şi completările  ulterioare;


- avizul secretarului general, înregistrat sub nr. 2505/10.02.2022;


- avizul  comisiei de specialitate nr. 1 - dezvoltarea economico-socială şi de mediu, cooperarea interinstituţională pe plan intern şi extern;


În temeiul dispoziţiilor art. 129, alin. (4), lit. „a”, art. 139 alin.(1) şi alin. (3) lit. „a”  şi ale art. 196, lit. „a” din OUG nr. 57/2019 privind Codul administrativ,

Consiliul Local al oraşului Boldeşti-Scăeni adoptă prezenta hotărâre: 

Art.I. Articolul nr. 1 din Hotărârea Consiliului Local nr. 11 din 26.01.2022 privind utilizarea excedentului anual al bugetului oraşului Boldeşti-Scăeni,  se modifică şi va avea următorul cuprins:
“Art.1. Se aprobă utilizarea excedentului anual al bugetului oraşului Boldeşti-Scăeni în sumă de 3.571.223,28 lei, înregistrat la sfârşitul anului 2021, astfel:

- 3.470.000 lei ca sursa de finanţare a cheltuielilor secţiunii de dezvoltare pentru realizarea obiectivelor de învestiţii prevăzute în anexă, parte integrantă din prezenta hotărâre.           

-101.223,28 lei pentru acoperirea temporară a golurilor de casă provenite din decalajele între veniturile şi cheltuielile secţiunii de funcţionare.

Art.II. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.

       PREŞEDINTE DE ŞEDINŢĂ, 

          MORARU ANA-MARIA                                     CONTRASEMNEAZĂ

                                                                                        SECRETAR  GENERAL,

                                                                                       TUDOR FLORINA-NELI

Boldeşti-Scăeni, 14.02.2022

A V I Z

- asupra proiectului de hotărâre pentru modificarea Hotărârii Consiliului Local nr.11 din 26.01.2022 privind utilizarea excedentului anual al bugetului oraşului Boldeşti-Scăeni

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr.11 din 26.01.2022 privind utilizarea excedentului anual al bugetului oraşului Boldeşti-Scăeni, am constatat că acesta respectă prevederile legale, fiind întocmit în conformitate cu prevederile art. 58 din Legea nr. 273/2006 privind finanţele publice locale, cu modificările şi completările ulterioare.

Faţă de cele de mai sus şi în conformitate cu prevederile art. 243, alin. (1) lit.”a” din OUG nr. 57/2019 privind Codul administrativ, avizez favorabil acest proiect de hotărâre.

SECRETAR GENERAL,
TUDOR FLORINA-NELI
